KNK: Santa Claus dari Jakarta?

KNK: Santa Claus dari Jakarta? (singkatan dari Kurindu Natal Keluarga: Santa Claus dari Jakarta?) adolah pilem drama komedi jalan keluarga Indonesia batema religi Kristen tahun 2021 nan disutradarai dek Jay Sukmo jo diproduseri dek Agustinus Sitorus. Pilem ko dibintangi dek Dirly jo Deven Christiandi Putra. Pilem produksi PIM Pictures pado tahun 2019 ko dirilis pado 10 Desember 2021 di MAXstream. Pilem ko manjadi pilem tarakhia untuak Rony Dozer nan maningga pado 11 November 2021.

Sinopsis 
Daniel (37 tahun, Dirly Dave Sompie) adolah saurang ayah nan sayang ka kaluargonyo. Daniel mamutusan untuak pindah ka Jakarta sarato maninggaan istrinyo Olie (Aurelie Moeremans) jo anaknyo, Abel (12 tahun, Deven Christiandi Putra) supayo kesejahteraan kaluargonyo manjadi labiah rancak. Tapi nyatonyo Daniel punyo tabiaik suko bajudi jo suko mangicuah urang untuak mandapek untuang di Jakarta. Samantaro itu, Daniel baprofesi sabagai badut Sinterklas di sabuah mal katiko musim natal tibo. Hiduik Daniel indak lapeh dari hutang nan mambueknyo dicari taruih dek panagiah hutang siang jo malam. Talabiah Daniel punyo hutang nan sangaik banyak ka mafia nan babahayo di Jakarta.

Katiko dirinyo sadang kasusahan dek hutang, tibolah Abel dari Yogyakarta untuak manuruiknyo ka Jakarta sakalaigus mamintaknyo pulang marayoan Natal kaluargo patamo di rumah basamo ibunyo. Walaupun Daniel awalnyo manulak untuak diajak pulang basuo istrinyo nan batahun-tahun ditinggaan, Daniel nekat maantaan anaknyo pulang ka Yogyakarta manggunoan oto nan nyo cilok dari mafia gadang sabalum Natal. Mafia pun tau dima Daniel barado, sahinggo mangajanyo ka Yogyakarta. Hubungan kaduonyo samakin dakek dek sagalo pamasalahan nan tajadi.

Pamaran 

 Dirly sabagai Daniel Sitompul
 Deven Christiandi sabagai Abel
 Aurelie Moeremans sabagai Olivia “Olie” Gayatri
 Unang (pelawak)|Unang Bagito sabagai Bos Gandos
 Totos Rasiti sabagai  Kukuh
 Pritt Timothy sabagai Opa Badut 
 Yurike Prastika sabagai Ibu Daniel
 Pace Cello sabagai Jimmy Ganteng
 Melky Bajaj sabagai Ali Codet
 Sri Hartini sabagai Eyang 
 Anneth Delliecia Nasution sabagai Anneth
 Temon Templar sabagai Jerry
 Fajar Nugra sabagai Atta
 Rizky Hanggono sabagai [Iptu Didik Saputro
 Dorman Manik sabagai AKP. Wijaya Kusumanegara
 Lina Marpaung sabagai Ibu kontrakan
 Shinta Naomi Ex 'JKT 48' sabagai Riana
 Shinta Bachir sabagai Lastri 
 Rudi Gunawan “Ahong” sabagai Wawan
 Rony Dozer|Roni Dozer sabagai Bos foto
 Marwoto Kawer sabagai Yono
 Ruhut Sitompulsabagai Abang Sitompul 
 Christofer Tapiheru sabagai Pendeta
 Anyun Cadel sabagai Karim “Ucok” 
 Heintje Pojoh sabagai Penjual gulali
 Max Ombak Metino sabagai Kasir minimarket
 Stephanie Munthe  sabagai Stephanie Munte  
 Bayu Skak sabagai Bayu 
 Athan Siahaan sabagai  Tukang ojek
 Syaiful Rahman]sabagai Tukang ojek
 Igo Endrian sabagai Kurcaci
 Ega Bacil sabagai Kurcaci
 Risan “Beliau” sabagai Anak buah Kukuh
 Winda Sukmo sabagai Anak buah Kukuh
 David Palala sabagai Anak buah Kukuh
 Desvan Verdiansya sabagai Anak buah Kukuh
 Andrias Sukiman sabagai Preman bilyar
 Rusmedie Agus sabagai Pembeli minuman
 Agustinus Sitorus sabagai  Resepsionis hotel, Penata gerha, dan Tamu hotel
 Aryo Piningit sabagai Petugas layar tancap
 Kemal Prawira sabagai Pemain sabung ayam
 Icuk Nugroho sabagai  Penjual bensin eceran

Produksi 
Sasudah sukses jo pilem Pariban: Idola dari Tanah Jawa, Agustinus Sitorus, produser PIM Pictures nio mambuek pilem komedi jo mamproduksi pilem Kurindu Natal Keluarga (KNK): Sinterklas dari Jakarta? nan bakarajo samo jo Jay Sukmo sabagai sutradara pilem Begadang Rendang. Sadolahnyo diproduksi dek rumah produksi nan samo, PIM Pictures.

Dirly Dave Sompie tapiliah sabagai pamaran utamo balawanan jo Aurélie Moeremans. Pilem ko marupoan debut patamonyo mambintangi pilem panjang. Duo alumni Indonesian Idol Junior musim 3, Anneth Delliecia Nasution jo Deven Christiandi Putra tapiliah pulo sabagai pamaran dalam pilem ko nan manjadi debut akting untuak kaduonyo. Proses pangambilan gambar pilem ko dimulai sajak hari Senin, 16 September hinggo Rabu, 9 Oktober 2019.

Penayangan 
Pilem ko ditayangan eksklusif di MAXstream pado 10 Desember 2021. Manjalang Hari Natal tahun 2019, pilem ko maluncuan teaser resmi jo poster patamo pado hari Minggu, 15 Desember 2019, nan manampilan ampek pamaran utamo, yaitu Dirly jo kostum khas sinterklas, samantaro Aurelie, Anneth jo Deven dalam balutan busana kasual. Poster resmi dirilis pado tanggal 30 November 2021, batapekan jo pangumuman tanggal panayangan pilem.

Rujuakan 

Pilem Indonesia
WikiFilm